Elo Kiivet

Elo Kiivet (sündinud 21. august 1982) on Eesti arhitekt ja munitsipaalpoliitik, 2023–2025 Tartu abilinnapea, Sotsiaaldemokraatliku Erakonna liige. 

Ta on keskendunud avaliku ruumi, ruumihariduse ja kodupoliitikaga seonduvate teemadega tegelemisele.

 Haridus 
Kiivet on lõpetanud 2009. aastal Eesti Kunstiakadeemia arhitektuuri alal ja saanud magistrikraadi.

 Arhitektina 
Kiivet on töötanud mitmes arhitektuuribüroos, Tartu Linnavalitsuses ja Paide linnavalitsuses (2019–2021 oli ta Paide linnaarhitekt).

On olnud lektor Tallinna Tehnikakõrgkoolis, Kõrgemas Kunstikoolis Pallas, Tallinna Kunstigümnaasiumis, Eesti Kunstiakadeemias ja Tallinna Ülikoolis. Ta on töötanud ka Sirbi arhitektuuritoimetajana. 

Kiivet on korraldanud linnaruumiteemalisi töötube ja muid üritusi. 2012. aastast on ta TEDxTallinna korraldusmeeskonna liige, 2016. aastal osales Tartu Valgusfestivali TAVA korraldamises.  

Ta on 2017. aastast Eesti Arhitektide Liidu eestseisuse liige ning Arvamusfestivali väliruumi kujunduse kuraator. Linnalaboris tegutsenud aastast 2015. 

Aastatel 2021–2023 juhtis Kiivet Tartu Linnavalitsuse Südalinna Kultuurikeskuse projekti.

 Poliitiline karjäär 
pisi|Elo Kiivet
23. jaanuaril 2023 esitas SDE Kiiveti Tartu abilinnapea kandidaadiks ning 9. veebruaril kinnitas volikogu ta uueks Tartu linnaplaneerimise valdkonna abilinnapeaks. 
Abilinnapeana alustas Elo Kiivet tööd 1. märtsil. 

2025. aasta mais nimetas Sotsiaaldemokraatlik Erakond Elo Kiiveti Tartu linnapea kandidaadiks. 
Pärast valimisi peetud läbirääkimiste tulemusena jäid sotsid koalitsioonist välja ning Elo Kiivet lahkus abilinnapea kohalt 4. detsembril 2025.

 Tunnustus 
 2020 – Kultuurilehe Sirp publitsistikapreemia, Eesti arhitektuuripreemiad (artikkel "Kivist naised on nähtamatud")
 2019 – Eesti Maastikuarhitektide Liidu koostööpreemia, Eesti arhitektuuripreemiad (Paide keskväljaku ruumieksperiment 2017-2019)
 2019 – "Pärandi tutvustaja 2019", Muinsuskaitseameti aastapreemiad (Paide keskväljaku ruumieksperimendi "Ehe ruum" projekti elluviimise eest)
 2017 – Tartu kultuurikandja 2016 uustulnuka auhind (Tartu Valgusfestivali meeskond)

 Isiklikku 
Tema isa oli Raul-Allan Kiivet. 

 Viited 

Kategooria:Eesti arhitektid
Kategooria:Urbanistid
Kategooria:Eesti Kunstiakadeemia vilistlased
Kategooria:Sündinud 1982